راولپنڈی : پاک فوج انا قطبی وزیرستان ناعلاقہ دتہ خیل اٹ اودیم حوال آ آپریشن اٹ درکار 6 دہشت گرد خلنگار‘ پاک فوج انا تعلقات عامہ (آئی ایس پی آر) نا ترجمان نا کنڈآن جاری کروک بیان اٹ پاننگانے کہ سکیورٹی فورس آک پک حوال آ قطبی وزیرستان نا علاقہ دتہ خیل اٹ دہشت گرد آتا ہندجاٹ آتیا کارروائی کریر ہراکہ کیہی گھنٹہ اسکان برجا سلیس‘ ہڑتوم آکنڈآن سم کاری آن درکار 6 دہشت گرد خلنگار ہرافتا لاش تے کوزہ ٹی ہلنگا‘ ترجمان نا رد اٹ کارروائی ناوخت آ بھلو کچ اسے ٹی سلہہ و سم دوئی کننگا‘ خلنگوک دہشت گرد آک سکیورٹی فورس و لس شاری تیا جلہو نازموار ئسر‘ ترجمان نارد اٹ ہندی مخلوق سرسہب کارروائی کننگ آ فورس آتا ورناتے خراج تحسین پیش کرینے و دہشت گردی نا چٹفنگ کن سکیورٹی فورس آتتون کمک کننگ نا عزم انا درشانی کرینے۔
(آن لائن)
